**IKSZT Beszámoló 2016. évi tevékenységéről**

**1. IKSZT tevékenysége**

1.1. IKSZT szervezeti, személyi felépítése

Az IKSZT-ben továbbra is 3 főállású munkatárs dolgozik: a könyvtáros, a kulturális referens és az IKSZT- munkatárs. Az intézmény vezetője a kulturális referens.

2016-ban is folytatódott a 2013-ban megkezdett Kulturális Közmunka Program. Jelenleg egy fő áll alkalmazásban. Munkáltatói jogokat továbbra is a NMI gyakorolja, így ennek költsége rájuk hárul. A jelenlegi program 2017. február 28-ig tart.

* + 1. Könyvtár

A 2016-os évben könyvtárunk csatlakozott a Dr. Kovács Pál Megyei könyvtárhoz. A megyei könyvtár munkatársai leselejtezték a már elhasználódott régi könyveket, az új könyveket pedig vonalkóddal látták el. Ezek központi kezelésű katalógusba kerültek, így a könyvtári szolgáltatást igénybevevők számára is látható váltak.

**1.2. Anyagi keretek**

A kötelezően ellátandó IKSZT feladatokat, szolgáltatásokat a 112/2009-es FVM rendelet értelmében ingyenesen kell biztosítani a lakosság számára. Így ezt önerőből, illetve a költségek csökkentése érdekében megfelelő forráselosztással, azaz partnerséggel, pályázatokkal vagy szponzorációval szükséges finanszírozni.

1.2.1. Saját forrás

A 2016-os évben a szolgáltatások, rendezvények költségei az elfogadott költségvetésben szereplő keretet nem lépte túl.

1.2.2. Külső forrás

A Vöröskereszt helyi szervezetével közösen egészségfejlesztési programokat sikerült megvalósítani, egyes ifjúsági programokat pedig a KKSZR támogatása tette lehetővé. A közművelődési programokat részben a Nyugdíjasok Lébényi Egyesülete biztosította. Külső szervezetek is voltak rendezvényei, például a Nemzeti Agrár Kamarának és a Fertő-Hanság Nemzeti Parknak.

**1.3 Tárgyi feltételek**

1.3.1. Épület üzemeltetése, fejlesztése

Az épület üzemeltetése 2016. év során folyamatosan biztosítva volt. A kazán folyamatos ellenőrzést igényel. Ezt a műszaki csoport látja el.

1.3.2. Eszközpark fejlesztése

2016-ban is jelentős eszközfejlesztés történt. Új asztalok és székek kerültek beszerzésre. Közös iroda lett kialakítva a Falugazdász, Családsegítő és a Nyugdíjas Egyesület részére. Az iroda új beépített bútorzatot kapott, új asztallal és székkel. A tetőtérben a Színjátszó Egyesület is új beépített szekrényt kapott.

**1.4. IKSZT programok és szolgáltatások megvalósítása**

1.4.1. Programok

Valamennyi kötelezően teljesítendő program megszervezésre került. A programok látogatottsága változó. Az egyik legnagyobb kihívás a közönségszervezés. Jelentek meg új programok is, ilyen volt az évben több alkalommal megrendezett Fitness vasárnap. A Sárkányölő családi nap az IKSZT udvarán és a kemence körül zajlott. Első alkalommal kerültek megrendezésre a Tüdőlebeny tájékozódási futóverseny és a Süti mester, melyek nagyon sikeresnek bizonyultak. Hagyományteremtő szándékkal a következő években is szeretnénk ezeket a rendezvényeket megszervezni.

1.4.2. Egyéb programok

Több egyéb önkormányzati, valamint helyi civil szervezetek által megvalósított programnak is helyet és infrastruktúrát biztosított az IKSZT. A Nyugdíjasok Lébényi Egyesülete heti rendszerességgel próbál és hétfőnkét különböző programokat tart a tagok számára. Az Első Lébényi Lokálpatrióta Egyesület már több alkalommal szervetett könyvbemutatót a házban. Ezen kívül egyes civil szervezetek vagy más csoportok éves közgyűlése, találkozói is itt zajlottak.

2016 decemberében ismét megrendezésre került a tavaly nagyon sikeresnek mondható II. Karácsonyi Loholás. Igaz idén nem volt olyan lelkes a futócsapat. A rendezvényt Lébény Város Önkormányzata támogatta. Minden résztvevő Lébény feliratú sálat kapott ajándékba.

1.4.3. Szolgáltatások

Az eMagyarország Pont folyamatos üzemeltetése jelenleg egy e-tanácsadóval (könyvtáros) megoldott. A géppark használatában fennakadást jelent a netcafé rendszer, nagyon sok esetben a 8 gépből csak 4 üzemel. Fontos lenne a gépek folyamatos karbantartása, felügyelete, újítása. Azok a látogatók, akik valós szolgáltatást kérnek e téren, előnyt élveznek azokkal szemben, akik bár rendszeres látogatói az eMagyarország Pontnak, de csak számítógépes játékokat használnak.

A FIP használata biztosított, 2016-ban több alkalommal segítettünk önéletrajzok írásában és e-mailben való elküldésben. Segítséget nyújtottunk álláshirdetés feladásában, álláskeresésben. Emellett több alkalommal sikerült kihelyezett állásinterjút, álláslehetőségek bemutatását célzó programokat megvalósítani.

Egyéb szolgáltatásként több alkalommal segítséget nyújtottunk pályázat elkészítésében a Lébény SE valamint az Első Lébényi Lokálpatrióta és a Lébényi Motoros Egyesület részére. Az Erzsébet programban nyugdíjasoknak segédkeztünk szintén pályázat elkészítésében.

A terembérlés, mint szolgáltatás továbbra is szerepel az IKSZT feladatai között. Az IKSZT és a Civil Centrum bérlésének koordinálását az IKSZT munkatárs végzi. A korábbiakhoz képest változást jelent, hogy a kereskedelmi jellegű tájékoztatókat már nem az IKSZT-be, hanem a Művelődési Klubba irányítjuk. Lébényi fiatalok részére a születésnapi rendezvények alkalmával a Művelődési klub került bérbeadásba.

**1.5. Kommunikáció**

A lebeny.hu webhely eseménynaptárnak feltöltésében az IKSZT munkatárs közreműködik. A plakátok kihelyezése az NMI kulturális közfoglalkoztatott feladata.

**2. Beszámolási kötelezettség**

A 112/2009-es FVM rendelet értelmében az IKSZT-nek programtervezési és beszámolási kötelezettsége van. Az IKSZT 2016-ben is valamennyi beszámolási kötelezettségének eleget tett.

A beszámolót elkészítette: Laki Ibolya